**Capitolul XII: Descrierea mecanismelor de evitare a posibilelor conflicte de interese conform legislației naționale**

|  |
| --- |
| GAL Dobrogea Centrală organizează proceduri de achiziţii pentru obiecte de inventar, consumabile şi servicii prin procedura de cumpărare directă conform art. 19 din OUG 34/2006. Pentru a evita conflictul de interese în achiziţiile organizate de GAL se aplică conform art. 69 OUG 34/2006 Reguli de evitare a conflictului de interese, Reguli comune aplicabile pentru atribuirea contractului de achiziţie publică.În temeiul acestui articol “Nu au dreptul să fie implicaţi în procesul de verificare/evaluare a candidaturilor/ofertelor următoarele persoane: a) persoane care deţin părţi sociale, părţi de interes, acţiuni din capitalul subscris al unuia dintre ofertanţi/candidaţi sau subcontractanţi ori persoane care fac parte din consiliul de administraţie/organul de conducere sau de supervizare a unuia dintre ofertanţi/candidaţi sau subcontractanţi;b) soţ/soţie, rudă sau afin, până la gradul al patrulea inclusiv, cu persoane care fac parte din consiliul de administraţie/organul de conducere sau de supervizare a unuia dintre ofertanţi/candidaţi; c) persoane despre care se constată că pot avea un interes de natură să le afecteze imparţialitatea pe parcursul procesului de verificare/evaluare a candidaturilor /ofertelor. Art. 691 Ofertantul/Candidatul/Ofertantul asociat/Subcontractantul/Terţul susţinător care are drept membri în cadrul consiliului de administraţie/organ de conducere ori de supervizare şi/sau are acţionari ori asociaţi persoane care sunt soţ/soţie, rudă sau afin până la gradul al patrulea inclusiv, ori care se află în relaţii comerciale, astfel cum sunt acestea prevăzute la art. 69 lit. a), cu persoane ce deţin funcţii de decizie în cadrul autorităţii contractante, este exclus din procedura de atribuire.Pe lângă achiziţii, GAL Dobrogea Centrală organizează procedurile de evaluare a cererilor de finanţare, a cererilor de plată, verifică pe teren veridicitatea informaţiilor oferite de candidaţi. Pentru a garanta transparenţă în procesul decizional şi pentru a evita orice potenţial conflict de interese, în implementarea strategiei, GAL aplică separarea adecvată a responsabilităţilor. Experţii implicaţi în evaluarea conformităţii şi eligibilităţii proiectelor nu pot fi implicaţi în activităţi de verificare a cererilor de plată. Persoanele implicate în procesul de evaluare a cererilor de finanţare, selecţie şi evaluare a cererilor de plată vor completa o declaraţie pe proprie răspundere privind evitarea conflictului de interese. Persoanele care participă direct în procesul de verificare/evaluare a cererilor de finanţare nu pot fi solicitanţi şi/sau nu pot acorda servicii de consultanţă unui solicitant.Nu au dreptul să fie implicaţi în procesul de verificare/evaluare/aprobare a cererilor de finanţare în cadrul unei proceduri de selecţie aceleaşi categorii de persoane care sunt indicate în paragraful anterior (art.69 din OUG 34). Beneficiarii persoane fizice/juridice de drept privat nu au dreptul de a angaja persoane fizice sau juridice care au fost implicate în procesul de verificare/evaluare a cererilor de finanţare în cadrul procedurii de selecţie pe parcursul unei perioade de cel puţin 12 luni de la dată semnării contractului de finanţare. Persoanele care fac parte din Comitetul de selecţie trebuie să se asigure că nu sunt în legăturile precizate la art.69 din OUG 34 cu persoane pentru care aplică procedurile de selecţie şi pentru care vor emite decizia de selecţie. Astfel, orice persoană care face parte din structurile de verificare a proiectelor, care este angajată în orice fel de relaţie profesională sau personală cu promotorul de proiect sau are interese profesionale sau personale în proiect, poate depune proiecte, cu obligaţia de a prezenta o declaraţie în scris în care să explice natură relaţiei/interesul respectiv şi nu poate participa la procesul de selecţie. |